الاخوان المسلمين فى مصر

الإخوان المسلمين فى مصر  هى منظمه اسلامويه اسسها حسن البنا فى الاسماعيليه فى مصر سنة 1929. حسب تعريفها لنفسها " جماعة من المسلمين " بتنادى و بتطالب بـ" تحكيم شرع الله ، و العيش فى ظلال الاسلام " ، شعارهم السياسى هو " الاسلام هو الحل ". الجماعه فى مصر هى الفرع المؤسس لتنظيم الإخوان المسلمين العالمى. اتحظر نشاط الجماعه فى مصر سنة 1954 بعد محاولة إغتيال الرئيس جمال عبد الناصر فى اسكندريه. زعيم المنظمه بيتسمى " مرشد " و مرشد الجماعه دلوقتى هو محمد بديع عبد المجيد سامى اللى خلف محمد مهدى عاكف فى 16 يناير 2010.

استيلاء الاسلامويين على الحكم فى مصر 

تحذيرات كتيره من الخبرا الساسيين فى العالم منهم هنرى كسينجر و مراكز دراسات دوليه بإن فيه احتماليه واقعيه بإن مصر ممكن تتحول لدوله دينيه بيحكمها الاسلامويين. اسرائيل بطبيعة الحال بحكم انها خاضت حروب كتيره مع مصر و فيه بينهم معاهدة سلام بتتابع تطوارات الاحداث فى مصر بعد ثورة 25 يناير 2011 و سقوط حكم الرئيس حسنى مبارك اللى حافظ لمدة 30 سنه على معاهدة السلام اللى عملها الرئيس انور السادات و اللى بيها انتهت حالة الحرب مابين مصر و اسرائيل. البروفيسور ديفيد بوقعى الخبير الاستراتيجى بشئون الشرق الأوسط فى جامعة حيفا و المستشار السياسى للحكومه الاسرائيليه وضح ان اسرائيل قلقانه من التطورات اللى بتحصل فى مصر اكمنها بتعتبر اللى بيحصل فى مصر بيصب فى مصلحة الاسلامويين اللى عايزين يحتلو مصر و لو نجحو هيلغو معاهدة السلام و هيعلنو الحرب على اسرائيل حيث ان الاسلامويين فى مصر بيتبعو مخططات تمكنهم من الاستيلاء على مؤسسات الدوله زى ماعمل الاخوان المسلمين و حركة حماس فى غزه. بطبيعة الحال اسرائيل قوه عسكريه قويه و امريكا و كل الغرب معاها بسلاحه و عتاده و بالتالى اسرائيل مش قلقانه من هزيمه عسكريه لكن من اضطرارها لدخول حرب ضد مصر فى نهاية المطاف و الرجوع لحدود 5 اكتوبر 1973 على الضفه الشرقيه لقناة السويس بعد ما اتعملت معاهدة سلام هيصعب تعويضها لو ضربها الاسلامويين فى مقتل. من ناحيه تانيه نقل جورنال "يديعوت أحرونوت" تصريحات للجنرال عوزى ديان القيادى فى المخابرات الاسرائيليه "الموساد" و النايب السابق لرئيس أركان الجيش الإسرائيلى بإن اسرائيل بقت قلقانه من امكانية وصول الاسلامويين للحكم فى مصر و ان الاسلامويين بيسعو للإطاحه بحكم العسكر و إقامة حكم اسلاماوى فى مصر. و شرح الجنرال ان الاسلامويين هيفضلو فى صراعات مستمره مع المجلس الاعلى للقوات المسلحه المصريه بهدف الوصول للحكم. الجنرال عوزى ديان وضح ان اسرائيل لازم تكون على اهبة الاستعداد لمواجهة أوحش السناريوهات فى حالة استيلاء الاسلامويين على الحكم فى مصر و ان الجيش الاسرائيلى مستعد لمواجهة التهديدات الارهابيه فى سينا اللى بتمثل خطر على حدود اسرائيل و على امنه القومى.

لينكات برانيه و مصادر 
 «الإخوان»: نسعى لإقامة الحكم الإسلامى وتطبيق «الحدود» بعد امتلاك الارض... 
 اسرائيل: الاسلاميون سيكونون فى صراعات مستمرة مع المجلس الاعلى للقوات المسلحة، من اجل الوصول بأى طريقة الى حكم مصر... 
 السلفيون والإخوان بمصر: الولايات المتحدة الاسلامية قادمة وسيكون لنا خليفة...
 «الإخوان»: نريد تهيئة مصر للحكم الإسلامى.. وتطبيق الحدود يأتى بعد امتلاك الارض ... 
 اسلام بحيرى يكتب : الإخوان فى العراء... 
 إخوان اون لاين ... 
 خطة الإخوان للتخلى عن كرسى الرئاسة مقابل الدولة الدينية ... 
 مخاوف ومحاذير الثورة المضادة فى مصر... 
 الإخوان بين الحقيقة والخرافة... 
 ماذا يريد الإخوان المسلمون؟ ...
 ثورة الإخوان ... 
 الإخوان: مصر يجب أن تخضع لحكم الاسلام ...
 فوكس نيوز: اجتماع سرى فى السفارة الامريكية مع الإخوان المسلمين ... 
 Muslim Brotherhood: Prepare Egyptians for war with Israel...

سلفيين مسلمين
اسلامويه
تنظيم الاخوان
سياسة مصر